વૃધ્ધે પેલી યુવતીની સામે જોઇને બોલ્યા, “બેટા, તું તો મારી દીકરીની ઉંમરની છે, અને હું તારા પર નજર બગાડું ? છી….. છી…. બેટા તમને આજના યુવાનોને બધા સરખાં જ દેખાય છે? આજે મારી દીકરીનું શ્રાધ્ધ છે, અને એ અદલ તારા જેવી જ દેખાતી, એટલે તને જોતો તો મારી દીકરી યાદ આવતી, એટલે તને જોયા વગર ન રહી શક્યો. એ ત્રણ વર્ષ પહેલા તેના પતિ સાથે ફરવા જતી હતી ત્યારે અકસ્માતમાં એ બંનેનું મૃત્યુ થયું. મારે એક દીકરી જ હતી, અને મારા માટે મારો દીકરો પણ એ જ હતી. મારી અસ્થમાની તકલીફને લીધે મારાથી કામ થઇ શક્તું નહીં, તે નોકરી કરી અમારું ભરણપોષણ કરતી, મારી દીકરીએ એક માં ની જેમ મારૂં ભરણપોષણ કર્યું છે. ના બેટા, મેં તારા પર ખરાબ નજર નથી કરી, વાત્સલ્યની આંખે જોયું છે દીકરા, છતાં પણ જો તમને તકલીફ હોય તો હું ઉતરી જાઉં છું.